Lav et referat af nedenstående tekst:

Tekst:
Den 19-årige kørte med høj fart og i alkoholpåvirket tilstand frontalt ind i den 22-årig mand, der kom kørende på Asåvej udenfor Asaa. Den 22-årige pådrog sig ved sammenstødet så svære kvæstelser, at han efterfølgende døde. Ifølge anklageskriftet kørte den 19-årige i spirituspåvirket tilstand og med en hastighed på 95 kilometer i timen på strækningen, hvor der er hastighedsgrænse på 80 kilometer. Samtidig var der mørkt og tåget. Den 19-årige kørte på et tidspunkt over i den modsatte vejbane, hvor han ramte den anden bil, ført af den nu afdøde 22-årige mand. Nu kommer sagen for retten i Hjørring, hvor den 19-årige mand fra Asaa-området er tiltalt for uagtsomt manddrab og dermed risikerer en fængselsstraf på op mod otte år, idet anklagemyndigheden mener, der er tale om skærpende omstændigheder, da den unge mand kørte spirituskørsel.

Referat:
En 19-årig mand er tiltalt for uagtsomt manddrab, efter han tilbage i april var impliceret i en trafikulykke, der kostede en 22-årig mand livet.